
P 
rijs di utilidad (electricidad y awa), gasolin y diesel 
ta wordo determina primordialmente door di e prijs 
internacional di petroleo. Na November 2022 e prijs pro- 
medio pa bari di petroleo (US$ 85.08) a conoce un cai- 
da di US$ 2.53 (-2.9%) compara cu October 2022 (US$ 
87.61). Prijs di electricidad y di awa no a cambia compa- 
ra cu October 2022. Consecuentemente, e prijs prome- 
dio di electricidad pa vivienda a keda Afl. 294.56, mien- 
tras cu e prijs promedio di awa pa vivienda a keda Afl. 
168.73. 
Prijs di gasolin a registra un subida di Afl. 14.20 cent 
(5.6%) na November 2022 y a causa un efecto di 0.27 
ppt riba e CPI. Prijs di diesel a registra un subida di Afl. 
25.40 cent (9.8%) na November 2022 y a causa un 
efecto di 0.04 ppt riba e CPI. 
Na November 2022, utilidad, gasolin y diesel como grupo, 
tawata tin un subida di prijs di 1.7% compara cu October 
2022 y hunto tawata tin un influencia di 0.31 ppt riba e 
CPI, mientras cu e restante 404 bienes y servicio hunto, 
a conoce un caida di prijs di 0.2% y tawata tin efecto un 
efecto di -0.14 ppt riba e CPI. 


Bestaansminimum pa famia di 4 ta 5,362 florin 


O 
ficina Central di Estadistica ta presenta e resultadonan 
principal di e Indice di Prijs di Consumo (CPI) pa luna 
di November 2022. E CPI pa luna di November 2022 ta 
106.49, loke ta representa un subida di 0.2% compara cu e 
indice di October 2022 (106.30) y acumulando un subida di 
5.8% te cu na November di e aña aki. 


E cambio di e CPI pa e ultimo diesdos (12) lunanan (November 
2021 te cu November 2022) ta 6.6%, un subida di 3.5 punto 
di porcentahe (ppt) compara cu e periodo corespondiente di 
e aña anterior (3.1%). 


E promedio anual (ultimo 24 luna) di e tasa di inflacion pa 
e periodonan di November 2020 te cu November 2021 y 
November 2021 te cu November 2022 ta 5.3%, un subida 
di 5.1 ppt compara cu e 0.2% registra den e periodonan di 
November 2019 te cu November 2020 y November 2020 te 
cu November 2021. 


Durante e luna aki, ocho (8) di e diesdos (12) sectornan 
a registra subida di prijs. E subidanan cu tawata tin e 
mayor efecto riba e CPI a wordo registra pa e sectornan di 
“Transporte” (2.2%) y “ Cuminda y bebida no-alcoholico” 
(1.7%), causando un efecto di 0.31 y 0.20 ppt, respectiva- 
mente. E subidanan den e sectornan restante a contribui cu 
un efecto di 0.35 ppt riba e CPI di November 2022. 


E subidanan aki a wordo contraresta parcialmente 
door di principalmente caida den e indice di e sector di 
“Comunicacion” (-6.5%) cu a contribui cu un efecto di -0.51 
ppt. E caidanan den e sectornan restante a contribui cu un 
efecto di -0.17 ppt riba e CPI di November 2022. 
E subida den e sector di “Transporte” a wordo causa princi- 
palmente door di un subida den e categoria “Gasto relaciona 
cu uzo di vehiculo di transporte personal” (3.0%), causando 
un efecto di 0.25 ppt. E subida den e sector di “Cuminda y 
bebida no-alcoholico” a wordo causa principalmente door di 
un subida di 1.8% den e categoria “Cuminda”, causando un 
efecto di 0.18 ppt. 


E caida den e sector di “Comunicacion” a wordo causa prin- 
cipalmente door di un caida den e categoria “Servicio di 
telefon y fax” (-6.8%), causando un efecto di -0.51 ppt. 


Canasta di consumo 
E canasta di consumo di e CPI ta consisti di 408 bienes y 
servicionan. Compara cu October 2022, 52.7% di e bienes 
y servicionan aki a conoce un aumento di prijs causando un 
efecto di 1.40 ppt, mientras cu 33.1% ta mustra un caida di 
prijs, cu a contribui cu un efecto di -1.22 ppt y pa e restante 


14.2% no tawata tin cambio den prijs. Prijsnan di bienes a 
subi cu 1.4% y a causa un efecto di 0.82 ppt. Prijsnan di 
servicionan a baha cu 1.6% y tawata tin un efecto di -0.64 
ppt riba CPI di November 2022. 


Core inflation 
E CPIC (core inflation) - CPI excluyendo e efecto di energia y 
cuminda - a registra na November 2022 un subida di 3.0%. 
E indice di energia - cu ta consisti di e productonan: electri- 
cidad, awa, gasolin y diesel a registra un subida di 13.5%. E 
indice di cuminda a registra un subida di 9.7%. 


Bestaansminimum 
E bestaansminimum pa un hogar consistiendo di dos (2) 
adulto y dos (2) mucha (edad 0-14 aña) na November 2022 
ta Afl. 5,362, un subida di Afl. 466 compara cu November 
2021 (Afl. 4,896). E bestaansminimum pa un hogar di un 
(1) adulto ta Afl. 2,553, un subida di Afl. 222 compara cu 
November 2021 (Afl. 2,331). 


Datonan di november 


Prijs di coriente y 
awa no a mira cambio 

A 
yera mainta Minister di Asuntonan Economico, Comu- 
nicacion y Desaroyo Sostenibel, sr Geoffrey Wever, a 
anuncia oficialmente cu entrante mey anochi, esta dia 11 
di Januari, prijs di gasolin, diesel y kerosin, lo wordo reduci. 


Sin duda bon noticia pero na mes momento ta un noticia 
sumamente “sospechoso” sigur mirando cu mesun Minister 
y mesun gobierno, dia prome di Januari 2023, a aumenta 
prijs di tur tres producto caba, pues e aumento introduci dia 
28 di december di 2022, a dura solamente 10 dia prome cu 
a bin c’un reduccion. 


ATIA tabata e prome y unico instancia cu a reacciona riba e 
aumento di prijs dia prome di Januari, supuestamente rela- 
ciona cu aumento di BBO te na 7% entre otro indicando cu 
gobierno mes por a absorba e aumento aki mescos cu ta 
pidi comercio pa haci na algun ocasion. 


Dia prome di Januari 2023, gasolin a aumenta cu 5.3 cen pa 
liter cu a pone e prijs na 256.7 cen pa liter pero entrante 
mañan e prijs ta wordo reduci cu 112.9 cen ta liter, loke ta 
pone cu e prijs nobo desde mañan, ta di 243.8 cen pa liter. 


Prijs di diesel dia prome di januari a aumenta cu 5.5 cen pa 
liter caminda e prijs total a bira di 266,5 cen pa liter y desde 
awe prijs di diesel ta bira 246.6 pa liter mientras cu prijs di 


kerosin ta wordo reduci te na 228.6 pa liter cu ta un prijs cu 
hopi hende ya no ta haci uzo mucho di kerosin mas. 


AWEMainta ya caba a informa cu desde cu gabinete Wever 
Croes a introduci accijns riba gasolin y diesel na 2018, 
memey di tur crisis mundial y local, gobierno semper a logra 
di saca miyones extra y e situacion no a cambia tampoco pa 
2023. 


Den e aspecto aki tin cu señala cu ATIA tabatin rason cu 
gabinete Wever Croes II por a absorba e aumento cu el a 
introduci dia prome di Januari recien pero cu gobierno mes 
no kier papia ariba. 
For di 2018 gobierno nunca a perde dor di ningun aumento 
di prijs di petroleo riba mercado mundial ya cu cobrando 
accijns semper el a logra di gana su porcentahe mientras cu 
pueblo si a sinti e efecto di e crisisnan mundial. 


Pueblo tin derecho di wordo informa pa Minister Geoffrey 
Wever of Minister Xiomara Maduro, cuanto miyon a drenta 
caha di gobierno e ultimo dies dianan di e prome luna di 
Januari di e aña aki. 


Ta cas cinco aña gabinete Wever Croes y II ta sacando 
probecho financiero di e cobransa di accijns aki pero nunca 
a comporta esaki cu pueblo. 


Un punto di Landspakket 


Ainda no a investiga Consultantnan externo entre cual bufete di abogado 
A 
yera mainta durante conferencia di prensa di fraccion 
di AVP, e miembro di fraccion berde den Parlamento, 
Gerlien Croes a confirma cu e Landspakket cu Prome Minis- 
ter a firma ta den ehecucion casi por completo. Segun Par- 
lamentario Croes, tin cu bisa “casi”ya cu tin un punto cu tin 
cu wordo ehecuta cu Prome Minister Evelyn Wever Croes a 
convence Hulanda pa no haci ainda, esta e punto B-7, ca- 
minda di tur accion cu tin cu wordo ehecuta, e punto aki ta 
e unico accion cu nada a ser haci cun’e ainda. 


“No ta conoci ainda resultado y obhetivo premira, momento 
di e meta tampoco ta conoci ainda y e actor tampoco ta 
conoci ainda,” Parlamentario Gerlien Croes a mustra medi- 
onan di prensa ayera mainta. Segun e parlamentario Croes 
ora cu bay controla di con esey ta e unico punto di accion 
cu ainda nada a ser haci cune, ta ser mustra cu “reduccion y 
maneho di gasto, ariba contract di ‘inhuur externo.’ 


Pues pa e parlamentario di AVP e ta mira con Hulanda ta 
saca tur ‘aanbesteding’ pa haci doorlichting, esta investig- 
acion tur caminda, pero un cos cu e ta tilda Prome Minister 
di ta bon den dje, ta di convence Hulanda pa no bin haci 
‘onderzoek’ ainda riba cuanto hende via di consultancy, 
oficina di abogado, accountants, caminda mayoria a conoci 
for di cual seno nan ta sali, pa por fabor no bin haci inves- 
tigacion ainda. Aparentemente segun Gerlien Croes esey lo 
tuma luga te na final ya cu e ta kere cu investigacion ey lo 
ta algo devastador pa gobierno pero tur hende den pueblo 
sa kende ta esunnan cu tin e contractnan cu gobierno y ken 
ta duna servicio. Parlamentario Croes a sigui mustra cu ta 
algo sumamente raro cu riba un lista cu ta conta cu mas cu 
50 accion cu tin cu wordo investiga, e unico accion cu ainda 
no ta bin na remarca pa wordo investiga ta relaciona cu 
cuanto placa y cuanto hende ta wordo paga pa duna gobi- 
erno servicio pa pueblo paga. 


Prijs di gasolin ta baha despues di 10 dia 


Cuanto miyon gobierno a gana e periodo aki riba custia di pueblo 

A 
ruba Airport Authority N.V. (AAA) tin e placer di informa 
tocante e rendimento di trafico di pasahero na aero- 
puerto pa aña 2022. E cifranan di fluho di pasahero a con- 
oce un aumento considerabel den e ultimo tres trimester di 
e aña, demostrando un evaluacion excelente den recupera- 
cion den comparacion cu e mesun periodo pero di aña 2019. 
E cantidad total di pasahero cu ta genera ganashi (pasahero 
cu ta sali) registra den 2022 tabata un total di 1,207,587, 
esaki ta representa un recuperacion di 95% den compara- 
cion cu 2019. E cantidad di pasahero cu a sali durante aña 
2022 a aumenta cu un 38% si compar’e cu aña 2021. 


Recuperacion pa trimester den 2022 
Pa cada trimester di aña 2022, e cifranan di trafico di pasa- 
hero, segun mercado, a bay di e siguiente manera: 


Durante e prome trimester di 2022 a logra recupera un 
77% di e pasaheronan di salida considerando aña 2019. 
E trimesternan restante di 2022 a demostra un recupera- 
cion compara cu e mesun periodo di 2019 corespondiente 
na 101%, 102% y 103%. 


Diversificando mercado di Merca y pafo di Merca den 2022 
Aunke cu e mercado procedente di Merca a representa un 
total di 81% pasahero cu a sali durante 2021, e cifra a 
baha na 75% na final di aña 2022. Esaki ta di acuerdo cu e 
strategia estableci pa Aeropuerto di Aruba, p’asina diversi- 
fica e mercadonan desde y pa Aeropuerto di Aruba mas tanto 
cu ta posibel. Como resultado esaki a duna un aumento den 
e participacion di mercado no Mericano cu den 2021 tabata 
na 19% pa un 25% na 2022. 


Ruta nobo y frecuencia adicional den 2022 
Durante aña 2022, diferente aerolinea a inicia cu nan vuelo 
na Aeropuerto di Aruba of nan a amplia nan frecuencia di 
vuelo. Aerolinea manera Jet Air Caribbean y Arajet a cuminsa 


bula cu un servicio directo desde Corsou y Santo Domingo, 
cu dos vuelo pa siman. Southwest a cuminsa cu su ruta nobo 
door di ehecuta vuelo directo desde Orlando y Wingo exitos- 
amente a inicia cu su vuelonan desde Medellin, Colombia y 
a agrega frecuencia desde y pa Bogota, Colombia. Sunclass 
Airlines a reinicia su vuelonan desde Stockholm y Air Canada 
a reinicia su vuelonan desde Toronto, Canada. 


Salida di vuelo y factor di carga durante 2022 
E total di movecion di avion pa 2022 ta na 11.597, cu ta 
22% mas cu e cantidad di salida di vuelo raporta den 2021 
y un recuperacion di 87% compara cu e cantidad di move- 
cion den 2019 pa e vuelonan di salida. Na 2019 a raporta un 
factor di carga promedio di 85% y pa 2022 a logra un factor 
di carga promedio di 83%. 


Perspectiva pa 2023 
P’e aña ‘ki Aeropuerto di Aruba ta spera di por yama bonbini 
na aproximadamente un 13% mas compara cu aña 2022. 
Ta spera cu e participacion di e mercado no Mericano lo 
aumenta ainda mas durante e aña aki, caminda lo explora 
diferente oportunidad nobo di transporte aereo di e merca- 
donan ey. Lo lansa un ruta nobo pafo di Europa cu British 
Airways na maart 2023, ta explorando y desaroyando 
mas oportunidad nobo procedente fo’i e mercado Latino 
Americano. Aeropuerto di Aruba tin confiansa cu den 2023 
lo ta un otro aña exitoso pa loke ta trata cantidad di pasa- 
hero y movecionnan di aeronave cu lo maneha. 


Aeropuerto di Aruba- Trafico di pasahero durante 2022 


A logra recupera practicamente tur cifra di 2019 

D 
iamars den oranan di mainta polis y brand- 
weer a bay pa un cas di palo conoci altura di 
Lagoweg. E cas tawata completamente na can- 
dela. 
Unidadnan di brandweer mesora a drenta accion, 
evitando cu e candela grandi aki sigui expande. 
Despues di algun rato a domina e candela por 
completo. Nada a keda den di e cas aki cu tawata 
tin masha hopi aña mes eynan. 


Joran van der Sloot condena na 18 aña mas 


N 
a Peru medionan di comunicacion a informa ayera cu 
un corte penal a bolbe condena e Hulandes Joran van 
der Sloot na 18 aña di castigo di prizon pa trafico di droga 
den y for di prizon na Peru. 
Joran van der Sloot ta sintando un castigo di prizon di 28 
aña pa asesinato di Stephany Flores kende el a topa den un 
casino na Lima y a mat’é pasobra e mucha muhe a bay wak 
den su laptop, a haya 18 ariba di e castigo cu e ta sintando. 
Ni un burico no ta dal su pia tanto biaha asina manera e 
mucha homber di Aruba pero e biaha aki e no a cay pa 
asesinato sino pa contrabanda di lotenan grandi di cocaina 
camufla den remolacha (suikerbiet) den prizon di Juliaca. 


Via famia di un preso el a importa e cocaina den remolacha 
y Van der Sloot tabata coordinado dje negoshi. E tabata 
bende droga cu e presonan y tabata manda cocaina via 


pakete postal pa clientenan den exterior. 
Pe delito aki el a haya 18 aña y 4 luna di castigo riba e 28 
aña cu e ta sintando caba loke ta nifica cu e ta keda preso te 
aña 2045. Y esey pasobra un preso por haya castigo di bida 
largo mes pero no mag sinta mas cu 35 aña. 


Van der Sloot a keda aresta na 2010 y na januari 2012 nan 
a condene na 28 aña di castigo na Lima pa asesinato dje 
Peruana Stephany Flores di 21 aña. 
Van der Sloot ta mundialmente notorio pa desaparicion 
di Natalee Holloway di 18 aña na 2005 na Aruba y nunca 
nan a haya su restonan. Mama di Natalee ta busk’é pa mata 
pasobra el a kita miles di dollar for di nan a cambio di revela 
unda el a dera e cadaver pero nunca el a papia. Husticia 
Mericano tambe ta busk’é pero nan tin cu warda te 2045 pa 
pone man riba dje. 


Cas bieu di palo a kima por completo 

C 
u kier of no kier, e impacto cu e nomber di Joran van 
der Sloot tin aki na Aruba, ta keda uno inmenso, ya cu 
no tin ningun otro individuo cu a causa asina hopi daño na 
integridad di un pais manera cu e mucha homber aki a haci. 


E decision di Corte Peruano pa pone 18 aña extra riba su 
castigo caba di 28 aña cu Joran ta sintando den prizon na 
Peru, ya no ta di importancia caminda kisas solamente e 
hecho cu por lo pronto e homber aki lo no mira libertad den 
e mundo liber aki, ta kisas un tipo di consolacion pa hopi cu 
a wordo afecta dor di e crimen cometi pa e mucha homber 
aki di 18 aña na 2005. 
E aña aki lo ta di 18 aniversario di desaparicion di e studi- 
ante Mericano, Nathalee Holloway, kende a bin pasa vaca- 
cion escolar aki na Aruba hunto cu otro studiantenan di su 
scol pero nunca mas a mira e mucha muhe aki. 


E falta di evidencia, e falta di e restonan di Nathalee ta 
pone cu ainda no por acusa Joran di su morto pero pa gran 
mayoria cu a biba e momentonan di angustia aki for di 2005 
bin ariba, no tin otro berdad cu e mucha muhe su desapari- 
cion tin di haber “door toedoen” di Joran van der Sloot. 
Cu el a wordo haya culpabel na traficacion di droga den e 
prizon cu e ta kedando, no ta nada straño of nobo, ya cu e 
tipo aki a mustra un mentalidad di un psicopata for di tempo 


di e caso di Holloway, caminda el a demostra cu e no tin 
respet pa bida humano, cu loke e kier den bida e ta busca un 
forma pa haya y otro studiante hoben di Peru, esta Stephany 
Torres, a paga esaki cu su bida. 
Domina pa e bicio di wega di placa y droga, Joran a trata 
di saca placa for di e mucha muhe aki kende tambe tabata 
gusta wega di placa den casino caminda el a bin topa cu 
Joran kende finalmente a mata e pober criatura aki. 
El a mata Stephany, horta su placa y credit cards, bay cu su 
auto y trata di huy pa Chile pero a wordo gara asina cu el a 
crusa frontera cu Chile. 


Ta un caso tristo sin duda pero desaparicion di Nathalee 
Holloway ta keda fresco den memoria di hopi hende aki na 
Aruba, hopi cu a yuda den buskeda di curpa di e studiante 
Mericano, riba tera, banda di costa y hasta den lama caminda 
supuestamente lo a benta e curpa di e hobencita aki. 
Ta conoci cu añanan despues hopi hende a sigui cu buskeda 
di e studiante aki, yiu di un mama y tata, hendenan cu ainda 
ta wordo trastorna pa e incidente tragico aki, cu nan yiu a 
pasa aden ora cu el topa cu Joran van der Sloot. 


Varios ciudadano keto bay na momento di bishita cierto 
sectornan di nos isla, principalmente na e costa Noord, ta 
sigui tira bista si lo por descubri algun indicacion na unda e 
curpa di e mucha Mericano aki ta dera, ya cu en realidad su 
famia tin derecho di haya sa na unda nan yiu ta y kico a pasa 
cu e mucha muhe. 


E castigo adicional cu Joran a ricibi a pone cu e lo tin cu keda 
35 aña den prizon ya cu segun ley Peruano, un preso no por 
keda mas cu 35 encarcela loke ta nifica cu na aña 2047 e lo 
recupera su libertad y e tempo ey e “mucha homber” aki lo 
tin 60 aña di edad. 


Ainda tin un decision di Corte di Husticia Peruano, caminda 
a dicidi cu na momento cu Joran cumpli cu su castigo pa e 
crimen cometi contra di Stephany, e lo wordo entrega na 
Husticia Mericano pa para responsabel pa caso di “black- 
mail” contra mama di Nathalee, esta Beth Holloway, un 
mama cu ainda ta bin Aruba pa trata di haya loke nan ta 
yama “closure” den e drama cu su yiu muhe a pasa den. 


Analisis 


Joran v/d Sloot un mancha pa Aruba y un dolor pa famia Holloway 

E 
indice di “Cuminda & servicio di catering” 
a registra un subida di 1.4% na Novem- 
ber 2022, despues di un subida di 0.7% na 
October 2022. E indice di “Cuminda na cas” 
(1.7%) a registra un subida, unda dies (10) di 
e diesun (11) indicenan di e gruponan di cum- 
inda na cas a subi na November 2022. E indice 
di “Berdura” a conoce e subida di mas grandi 
(5.9%) na November 2022. 
Otro subidanan significante a wordo registra 
den e indicenan di “Lechi, keshi y webo” 
(3.8%), “Pan y otro productonan di grano” 
(1.7%), “Azeta y otro productonan traha 
di vet” (1.5%), “Carni” (1.1%) y “Bebida 
no-alcoholico” (1.1%). 
E unico caida na November 2022 a wordo 
registra den e indice di “Batata, yuca y batata 
dushi” (-1.5%). 
Den e ultimo diesdos (12) lunanan e indice 
di “Cuminda & servicio di catering” a subi cu 
10.9%. E indice di “Cuminda na cas” a conoce 
un subida di 12.7%, unda tur e diesun (11) 


M 
inister di Asuntonan Economico, Comu- 
nicacion y Desaroyo Sostenibel ta anun- 
cia e prijsnan nobo di benta di combustibel 
entrante 11 di januari 2023: 


Gasoline unleaded-premium: 243,8 cen p/ltr. 
(- 12,9 cen) 
Diesel LS: 246,6 cen p/ltr. (- 19,9 cen) 
Kerosin: 228,6 cen p/ltr. (- 12,6 cen) 


E prijsnan ta inclui BBO/BAZV/BAVP 


Den november a conoce un aumento 
practicamente general den prijs di alimento 


indicenan di e gruponan di cuminda na cas a subi durante e ultimo aña. E 
indice di “Azeta y otro productonan traha di vet” a subi cu 18.4%, e subida 
di mas grandi entre e gruponan di cuminda na cas. Otro subidanan signifi- 
cante a wordo registra den e indicenan di “Lechi, keshi y webo” (17.2%), 
“Carni” (16.5%), “Batata, yuca y batata dushi” (14.4%), “Pisca y otro 
cuminda di lama” (14.4%), “Pan y otro productonan di grano” (12.5%) y 
“Bebida no-alcoholico” (11.8%). 
E indice di “Cuminda pafo di cas” a subi cu 0.7% na November 2022 y a 
registra un subida di 6.5% den e ultimo diesdos (12) lunanan. 
Na November 2022, “Cuminda na cas” y “Cuminda pafo di cas” como 
grupo, tawata tin un subida di prijs di 1.4% compara cu October 2022 y 
hunto tawata tin un influencia di 0.23 ppt riba e CPI, mientras cu e restante 
bienes y servicio hunto a experencia un caida di prijs di 0.1% y tawata tin 
un efecto di -0.05 ppt riba e CPI. 


Cambio den prijs di 
productonan petrolero 
11 di januari 2023 

D 
iamars atardi Minister di Turismo y Salud Publico sr. 
Dangui Oduber a reuni hunto cu Minister di Enseñan- 
sa sr. Endy Croes, Jeugd Gezondheidszorg, Sociale Zaken y 
Directie Onderwijs. Aki Minister Oduber a haya un presen- 
tacion di e programa di scol saludabel. E programa di scol 
saludabel ta forma parti di e plan nacional di prevencion, e 
mandatario a categorisa aña 2023 como e aña di preven- 
cion den salud publico. 


Minister Oduber ta recorda comunidad cu Aruba tin un 
plan nacional di prevencion di e malesanan no transmisibel 
desde 2020. Aruba a logra traha e plan nacional di preven- 
cion cu ayudo di tur stakeholders akin a Aruba y cu e guia di 
“Pan American Health Organization” (PAHO). Aruba ta un di 
e poco paisnan den Caribe cu tin un plan nacional di preven- 
cion. E plan aki mester a bay na vigor na aña 2020 pero 
lamentablemente Aruba a haye confronta cu e pandemia 
na maart 2020 y tur cos frena. Awor na aña 2023 e plan 
nacional di prevencion ta bay den efecto full speed pa keda 
ehecuta segun e mandatario. 


Prevencion den salud ta di vital importancia pa por mehora 
e calidad di bida di nos comunidad. E mandatario ta kere 
den campañanan di prevencion caminda ta percura pa tur 
ciudadano hiba un bida mas saludabel. Pa nan tene na cuenta 
locual cu nan ta consumi y pa tin un sociedad cu ta haci nan 
ehercicionan diariamente y tambe ta haci na chekeo medi- 
conan na tempo. 
Den cuadro di esaki scol saludabel ta importante pa nos 
conscientisa, educa y brinda tur e informacion necesario 
na nos muchanan ya desde chikito caba. Nos lo bay educa 
nos muchanan desde kleuter y basis caba con importante 
e ta pa nan cuida nan salud. Minister Oduber a expresa cu 
e ta sostene e iniciativa y pa es motibo Ministerio di Salud 
Publico ta e iniciado tambe di e proyecto aki. Di e manera aki 
ta bay purba amplia e cantidad di scolnan cu ta participando 
na scol saludabel. 


E intencion ta pa na aña 2023 redobla e cantidad di 
scolnan cu ta participando na scol saludabel. Pa esaki bira 
posibel dentro di poco lo bay firma un decreto ministerial 
entre Ministerio di Salud Publico, Ministerio di Enseñansa, 
Ministerio di Asuntonan Social conhuntamente cu tur e 
departamentonan cu ta forma parti di e proyecto di scol 
saludabel. Despues di esaki lo tene un conferencia di prensa 
hunto pa asina presenta e concepto di e programa na comu- 
nidad. 
Den e siguiente fase lo bay sinta cu tur e dirigentenan di e 
scolnan pa presenta esaki. Nos ta conta pa asina haya nan 


compromiso pa nan participa activamente na e programa di 
scol saludabel. Esaki sigur ta un bunita proyecto cu e meta 
pa tin un comunidad mas saludabel y pa mehora e calidad di 
bida cuminsando na nos muchanan. 


Minister Oduber ta contento di por a reuni cu e plataforma 
pa asina cuminsa prepara e programa aki pa asina por 
presenta esaki pronto na nos comunidad y e dirigentenan di 
scol pa asina mas scol por participa tambe. 


Minister Dangui Oduber 


Proyecto scol saludabel pronto lo wordo amplia 


D 
ialuna atardi Conseho di Minister di Aruba a reuni cu 
Vice Presidente di Raad van State sr. Thom de Graaf 
y miembronan di comision di Reino di Raad van State. Na 
e encuentro aki tambe tabata presente sra. Milly Schwen- 
gle miembro di Raad van State pa Aruba. Comision di Re- 
ino di Raad van State ta di bishita na Aruba pa atende 
varios reunionnan y dialuna a topa cu tur e ministernan di 
Gabinete Wever-Croes. Manera ta conoci, Raad van State 
ta e organo cu ta duna conseho na Gobierno di Hulanda 
y di Reino riba entre otro proyectonan di ley. Tambe den 
Raad van State tin un comision cu ta specificamente en- 
carga cu leynan di Reino cu recientemente a duna con- 
seho riba Coho y Raft. Prome Minister Evelyn Wever Croes 
a expresa di ta contento cu e reunion tabata uno positivo 
y den bon ambiente. Ta solamente cu Union y Positivismo 
nos por sigui hiba Aruba den e rumbo di recuperacion. 


Durante un bunita bahada di solo: 


Conseho di Minister a reuni cu 
vice presidente di Raad van State 


Y miembronan di comision di Reino di Raad van State 

D 
espues di celebracion di fiestanan 
di fin di aña y tambe na apertura di 
aña inicio di carnaval 2023, ta bon pa 
pueblo keda cu atencion riba tur loke e 
forma con Aruba a bin ta wordo gober- 
na pa ultimo añanan. 


Parlamentario pa fraccion di AVP, 
Gerlien Croes a mustra cu ta di vital 
importancia pa pueblo sigui tur desa- 
royo cu tin y cu ta bin for di gobierno 
sigur pa un serie di medida cu a wordo 
introduci net prome cu Pasco y fin di 
aña. 


“Ta asina cu ta hopi importante pa nos 
tuma nota y tene na cuenta di kico ta 
e realidad cu nos ta bibando aden na 
e momentonan aki. Mi tin cu informa 
pueblo despues di a ricibi varios 
pregunta riba e fecha cu BBO lo subi, 
mi tin cu informa cu e cambionan aki a 
wordo pasa net prome cu Pasco y cu e 
cambionan aki a drenta na vigor caba. 
Hopi persona a tuma nota di e cambi- 
onan di prijs caba, algun lo tuma nota 
di esaki fin di luna venidero y lunanan 
venidero y e ta preocupante ora cu nos 
realisa y nos tin cu recorda pueblo, 
di con nos ta na e situacion cu nos ta 
actualmente. 
Aruba y mundo henter a confronta un 
situacion dificil c’un pandemia pero 
ta bon pa recorda pueblo cu tin un 
Minister President y su gobierno cu 
a dicidi cu nan ta firma un acuerdo cu 
Hulanda, asina yama “onderlingere- 
geling” un Landspakket cu awe nan 
no a negocia pa Hulanda saca placa y 
haci reforma nan cu nan ta desea of 
ta pensa cu tin cu wordo haci, caminda 
pueblo tin cu paga pa tur loke Minister 
President a firma p’e awe. 
Subi BBO, subi prijs di coriente, subi 
prijs di awa, bida ta casi impagabel 


y gobierno ta haci mescos cu bida ta 
sigui normal den Cocolishi.” 


Parlamentario Gerlien Croes a sigui 
mustra cu pa gobierno “the show must 
go on” den Cocolishi tambe ya cu ta 
habri aña 2023 caminda Parlamento ta 
haya notificacion dialuna cu Minister 
President ta bay reuni cu Hulanda na 
Sint Maarten pa atende cu e punto di 
“democratisch deficit” riba e forma con 
miho e islanan por wordo miho repre- 
senta den Parlamento na Hulanda. 


“Minister President ta lubida cu na e 
momentonan aki, cu na Aruba nos ta 
sufriendo di un ‘democratisch deficit’ 
ya cu na Aruba nos tin 11 persona den 
Parlamento kendenan ta bay di acuerdo 
pa sigui pone tur medida riba lomba di 
comunidad y lomba di comercio, pa 
colmo nan no ta realisando nan mes cu 
nos ta kibrando economia di Aruba y 
futuro di e pais aki 


Dia 25 di December, esta Pasco, ta Sali 
publica riba websitenan cu Hulanda pa 
medio di un ‘aanbesteding’ ta buscando 
un compania bin haci un ‘onderzoek,’ 
y bin haci reforma necesario den e 
aparato gubernamental. 


Cu mester bin reforma casi tur hende 
ta di acuerdo cu esaki pero Pasco 
merdia ta sali e aanbesteding den 
cual ta wordo informa cu Hulanda ta 
responsabel pa e aanbesteding pero cu 
pais Aruba via di Minister di Algemene 
Zaken, esta Minister Presidente ta esun 
cu tin cu duna e ‘opdracht.’ 


Pues pa loke Minister Presidente 
Evelyn Wever Croes a firma cu Hulanda 
algun aña pasa, awor ta pueblo tin cu 
bay paga pa haya e solucionnan den 
e aparato gubernamental, siendo cu 
e mes ta para un banda y ta mira e 
cosnan aki tuma luga,” Parlamentario 
Gerlien Croes a declara. 


Parlamentario Gerlien Croes: 


Pueblo tin cu paga pa loke 
Prome Minister a firma cu Hulanda 

P 
arlamentario Rycond Santos do Nascimento 
di fraccion di AVP durante di conferencia di 
pensa, a mustra e forma inefectivo cu gobierno y 
Minister Ursell Arends, a hiba su campaña infor- 
mativo pa loke ta e situacion despues di a cera 
dump na Parkietenbos. 


E parlamentario a mustra cu si subi e facebook- 
page di “trash to cash” por mira con gobierno 
y e Minister encarga, a copia propaganda di 
otronan cual no tabatin suficiente informacion 
pa pueblo realisa kico e tin cu haci cu su sushi 


Parlamentario Rycond Santos do Nascimento 


Minister ta cera dump sin presenta 
plan di conscientisacion masal 


den e sistema nobo cu a wordo introduci. 
E copia di sistemanan di maneho di desperdicio cu ta conoci pa algun 
aña caba entre otro di tempo di gobierno di AVP, a promove reciclahe 
y cantidad di otro cos pero menos informacion riba un maneho cu ta 
fundamental riba kico ta salud di hende. 


“Te awe ainda no tin un estudio haci di loke ta e fundeshi pa maneho di 
desperdicio, no solamente pa dump pero tambe pa e awa sushi di RWZI 
na Bubali, caminda tur e cosnan aki hunto cu leynan concerni, mester ta 
bou di un capa, cu tin cu wordo cambia. 
Entre otro con nos tin cu cumpli cu standard internacional y no tin nada 
oficial di e cosnan aki y e ora tin cu bisa e cosnan manera cu e ta, esta 
cu e maneho di Minister Ursell Arends, ta un desaster total. 
Si por papia di maneho, pa motibo cu realidad di e asunto ta cu no tin 
plan, no tin masterplan caminda supuestamente aki algun luna lo tin un 
masterplan pa RWZI y wak kico e minister ta haci. 


Minister ta sconde pa esunnan cu tin mas djente den henter e cues- 
tion aki ya cu por a mira cu e no ta invita Anouk Balentin pa papia 
cun’e, tampoco Milton Ponson ta wordo invita pa e papia cun’e y esaki 
pa motibo cu e tin miedo. 
Nos a bisa e Minister mil biaha caba pero ora cu nos compara e actitud 
di e Minister aki cu Scooby-Doo, hende kier rabia entre otro Misha di 
RAIZ cu a trece cantidad di barbaridad dilanti den Parlamento bisando 
entre otro cu mi persona ta acusa Minister Arends di tin un ‘spraakge- 
brek.’ 
Ursell no tin ‘spraakgebrek’ pero e tin un falta di comunicacion ya cu si e 
sa cu e ta bay cera dump, el a bin dilanti y tene un conferencia di prensa 
cu lo alcansa alrededor di 5 mil hende y no mas cu esey. 


Pues Ursell como gobierno tin e responsabilidad pa bin c’un campaña 
di conscientisacion efectivo cu ta yega na henter pueblo pero bin c’un 
concurso di pintamento, tampoco presentas cantidad di grafico, ora cu 
bay riba e facebook page di trash to cash 
Eyriba ta scucha un tipo di mercadeo cu no tin sentido siendo cu loke 
gobierno mester a haci ta di bay cera dump dia prome di Januari, mien- 
tras cu en realidad Minister Arends mester tabata para na Ecotech. 
Eynan splica e maneho na placa chikito na ciudadanonan y na mes 
momento bisa nan e consecuencia financiero pa nan tur, cuanto nan tin 
cu bay paga awo, laga e hendenan sa e consecuencianan pa nan. 


Ora cu mira cuanto sushi ta wordo tira den e prome dianan di Januari 
pa motibo di e falta di un maneho cla y efectivo, anto tin cu conclui 
cu e maneho di desperdicio di Minister Arends ta un desaster total,” 
Parlamentario Rycond Santos do Nascimento a declara. 

A 
lgun siman pasa hunto cu mi colega Hendrik Tevreden 
nos a duna nos opinion y a vocifera nos ponencia riba e 
ley di matrimonio homosexual. Mirando cu varios cabesante 
di diferente scolnan a dicidi riba nan mes sin consulta DPS 
ni gobierno, di core cumpra un curriculum cu ta inclui mate- 
rial homosexual pa condiciona y influencia muchanan chiki- 
to di scol basico. Esaki tambe a sucede sin consentimento di 
mayornan cu a lanta hopi disgusto y rabiamento den may- 
ornan cu mesora a sali protesta pa e acto inaceptabel aki. 
Riba dje, e actonan aki a wordo cometi pa cabesantenan ho- 
mosexual, cu kier pusha e ideologia di genero aki riba nos 
muchanan sin permiso di mayornan. Ademas, e mesun scol- 
nan aki a organisa e Cashi Magico, cual ta promove homo- 
sexualidad fuertemente bao nos muchanan chikito y vulner- 
abel, pa asina nan por sigui e ehempel di ideologia di gen- 
ero. Tur esaki a sucede tras di lomba di mayornan pa asina 
purba sconde nan agenda ilegitimo. 


Esaki ta algo cu hamas mi lo acepta y tolera. Scolnan no 
ta luganan cu mester promove ideologia. Mescos cu no ta 
promove religion, tampoco ta promove ideologia di genero. 
Kiermen, ora a introduci e curriculum scondi aki, a haci’e 
intencionalmente cu un agenda propio, y no poniendo 
e interes di e muchanan ni mayornan prome. Muchanan 
mester keda mucha y duna nan tempo y espacio pa desa- 
roya di un forma natural y ora nan ta grandi suficiente, nan 
mes lo busca nan propio caminda. Ta pe motibo aki mi ta 
para contra e ley di matrimonio homosexual, pasobra e ley 
aki lo pusha pa despues introduci material homosexual den 
nos scolnan basico. Nos muchanan den scol basico no tin 
tino ainda pa e cosnan aki. Laga mucha ta mucha! 


Awor a sucede cu pasobra mi a vocifera y expone tur esaki, 
tanto ami cu mi colega Hendrik Tevreden a wordo menasa 
pa caba cu nos bida! Un menasa serio cu ta expresa cu no 
solamente a expresa di kier haci daño contra nos bida, pero 
cu alabes a discrimina nos color, rasa y origen. Un menasa 
baho, cobarde y anonimo cu kier intimida y silencia nos 
bos. Desde akinan mi kier bisa cu nos no lo hala ni un milli- 
meter atras di nos postura y conviccionnan. Nos lo sigui 
sali na vanguardia di nos muchanan y protege nan. Nos lo 
sigui vocifera cu matrimonio ta entre un homber y hende 
muhe, un diseño cual ta sigura e continuacion di e famia 
tradicional cual ta e nucleo y forsa di nos sociedad. Mi ta 
condena e acto baho aki, y ta marke como algo inaceptabel 
y intolerabel. Sigur esaki no tin espacio riba nos dushi pais 


Aruba. Discriminando mi origen, rasa, creencia y menasa cu 
violencia contra mi postura democratico hamas por wordo 
acepta. E menasa aki a bin obviamente di simpatisantenan 
of un miembro di LGBTQ+. 
Ta pa e motibo aki tambe nos ta den e proceso pa entrega un 
denuncia oficial cu tur e pruebanan cu nos tin di e menasa 
aki na recherche manera nos a formalisa nos declara- 
cionnan. Hamas nos por permiti niun hende silencia nos. 
Nos bosnan lo sigui resona cu forsa na fabor di nos dushi 
pais y pa protege e inocencia, siguridad y bienestar di nos 
muchanan aki na Aruba! 


Parlamentario Marco Berlis (MEP): 


Menasa serio a cay pasobra nos a vocifera 
contra e ley di matrimonio homosexual 

D 
ialuna mainta, Minister di Husticia y Asuntonan Social 
Sr. Rocco Tjon, a reuni cu e Fiscal Mayor nobo Sr. Era- 
dus como tambe Alto Comisario Sr. Arnhem, entre otro riba e 
evaluacion pa loke ta trata parada di flambeu. Banda di esaki 
a reuni tambe cu e director di Elmar riba diferente topiconan 
den cuadro di eleva siguridad riba nos isla, caminda a tuma 
e decision pa pone camara na cada palo di luz pa eleva sig- 
uridad di e participantenan y mirones durante e temporada 
di carnaval. Adicionalmente, a papia tambe riba e proyecto 
di Veilige Barios, caminda tur cos a wordo aproba dos siman 
pasa pa asina instalacionnan por cuminsa e luna nos dilanti 
pa loke ta iluminacion den e diferente barionan cu a wordo 
aproba den presupuesto. 


Manera ta conoci, Cuerpo Policial a indica cu tawata tin mas 
detencion compara cu aña 2020, sinembargo e tipo di inci- 
dentenan e aña aki tawata menos pisa cu na aña 2020. A 
conta cu un total di 19 detencion pa diferente tipo di inci- 
dente. Un di e incidentenan cu mas a bin padilanti tawata 
disturbio pa orden publico, entre otro buracheria. Mester 
bisa tambe cu pafo di e ruta tawata tin diferente unidadnan 
di Cuerpo Policial activo, manera e unidad di motor, kende 
a haci un tremendo trabou. Cuerpo Policial a indica cu mas 
y mas e mensahe ta yegando na nos comunidad, mirando 
cu mas y mas hende ta haci uzo di nan amigo didi, pues si a 
consumi alcohol nan ta percura pa no stuur. Cuerpo Policial 
ta satisfecho cu e comportacion en general di tur esnan cu a 
participa di un manera of otro na e parada di Flambeu. 


Pa por sigui eleva e siguridad durante carnaval, Gobierno di 
Aruba hunto cu Elmar, ta bay participa na un proyecto piloto 
caminda lo bay ekipa tur e palonan di luz cu ta riba e ruta di 
carnaval, ambos di playa y San Nicolas, cu ta wordo maneha 
door di Elmar, cu camara pa asina eleva e siguridad pa 
participantenan pero tambe pa mirones durante paradanan 
di carnaval. Elmar tin e infrastructura caba disponibel pa por 
percura cu e rutanan aki ta bay ta ekipa cu e camaranan 
pa asina garantisa mas siguridad durante e temporada di 
Carnaval. 


Por ultimo, e mandatario a indica cu aunke cu e 19 deten- 
cionnan durante e parada di flambeu a logra contribui cu 
un total di 11.400 florin na caha di pais Aruba, e meta di e 
programa di Faya bo Haya, sigur no ta pa trece placa na caha 
di pais Aruba. E meta su tras ta pa por garantisa siguridad 
pa un y tur, pa asina tur hende por yega nan cas sano y salvo. 


Minister Rocco Tjon: 


Ruta di carnaval na Playa y San Nicolas lo 
bay wordo ekipa cu camara por completo 

R 
elaciona cu Semana Santa camin- 
da cu nos ciudadanonan tin e cus- 
tumber di bay campa, Altocomisario di 
Polis Sr. Ramon Arhem ta haci un ya- 
mada fuerte na nos campadonan pa 
tene cuenta cu e condicionnan bao di 
cual e permiso ta wordo otorga. 


E fecha riba cual nos campadonan por 
cuminsa campa ta Diadomingo 2 april 
2023 pa 12:00 di merdia. Kiermen riba 
e fecha y ora stipula ta permiti pa pone 
trailernan y tentnan riba nos beachnan. 
Tur obheto cu wordo poni prome cu e 
fecha y orario stipula lo wordo kita pa 
polis. E ultimo dia di campa lo ta dia 
16 april 2023. 


Despues di campamento tur obheto 
mester wordo kita for di beachnan. Si 
esaki NO sosode polis lo kita esakinan 
riba gasto di e campado. Un yamada 
ta bay na un y tur pa mantene nos 
beachnan limpi. Deposita tur desper- 
dicio den bari di sushi of den saconan 
di plastic. 


Ultimo dia pa entrega peticion pa 
campamento ta diaranson 15 maart 
2023 entre 8:00 pa 11:30 mainta y 
entre 1:00 pa 04:30pm 


A añadi extra rekisito na e permiso 
p’esey tene cuenta cu e siguiente 
condicion cu nos ta splica aki bao: 
1. Ariba e santo blanco na e beachnan 
bao ningun circunstancia ta wordo 
permiti pa haci B.B.Q., na otro sitio 
haci B.B.Q. solamente cu B.B.Q. pit di 
gas. 
2. Tent y trailernan cu ta wordo uza 
pa campa mester ta den bon condi- 
cion. Nan mester wordo poni por lo 
menos 10 meter for di canto di lama y 
nan mester wordo poni por lo menos 5 
meter for di e caminda publico. Si NO 
cumpli cu e regla aki, polis lo kita nan. 
3. Bao ningun forma ta wordo permiti 
pa reserva tereno pa campamento. 


4. Tent, trailer y otro obhetonan cu ta 
wordo uza pa campa no por wordo poni 
riba otro luganan cu ta e luganan cu ta 
destina pa esakinan y di cual luganan a 
wordo destina pa Gobierno. 
5. Den e tentnan/trailernan mester tin 
suficiente recursonan pa loke ta trata 
dunamento di prome auxilio. (E.H.B.O.) 
6. Ta prohibi pa pone na tent/trailer, 
obhetonan of plachinan cu no ta cuadra 
cu moralidad. 
7. E campamento mester sosode 
conforme e condicionnan bao di cual e 
permiso a wordo otorga. 
8. Ta prohibi pa core cu vehiculonan di 
motor, bicicleta, cabay y garoshi riba 
nos beachnan y principalmente na 
luganan caminda ta destina pa publico. 
9. Ta prohibi di pega candela riba nos 
beachnan. 
10. Ta prohibi di bende cuminda, soft- 
drinks, mixdrinks, of cualkier otro tipo 
di articulo ariba beach sin permiso. 
11. Musica por wordo toca solamente 
for di den e trailer of tent den siman 
te 10:00 p.m y den weekend te cu mey 
anochi di tal manera cu otro campa- 
donan no ta wordo molestia. E uzo di 
sound system/amplifier etc. ta wordo 
permiti solamente si otro campadonan 
no ta sinti molester di esakinan. 
12. Ta prohibi pa kap mata, sin permiso. 
13. Ta prohibi pa core cu boto y pa 
ankra esaki den e zwemzone. Tambe ta 
prohibi pa mara boto na e boeinan cu 
ta destina pa scheepvaart. 
14. Ta prohibi e uzo di palet y carton 
riba beach. No cumpli cu e regla aki 
polis lo kita esakinan. 
15. Ta prohibi pa uza e beach of e palo 
di coconan como toilet. 
16. Ta prohibi pa tin cabay y cacho riba 
beach. 
17. Ta prohibi pa e campadonan uza 
e hutnan pa nan campa, nan ta wordo 
laga liber pa e personanan cu ta bin 
pasa dia. 
18.Bao ningun circunstancia mag di 
susha e beachnan. Boternan kibra of 


splinter di glasnan no mag di wordo 
laga atras riba beach, ni tampoco por 
tira esakinan den lama. Esaki ta conta 
pa desperdicio tambe. 
19. E permiso no mag di wordo pasa pa 
un otro persona. 
20. E poseedo di e permiso mester tin 
esaki den su tent/trailer na un caminda 
visibel pa polis. 
21. E poseedo di e permiso mester tene 
cuenta cu e tin solamente derecho riba 
e luga di campa durante e tempo cu 
efectivamente e ta campando, prome 
cu esaki bo no mag di reserva, marca, 
pone cabuya etc. 
22. E poseedo di permiso ta keda 
responsabel pa cualkier daño na 
otronan debi na existencia di su 
tentnan/trailer of otro obheto. 
23. Indicacionnan di polis duna na 
interes di orden publico y siguridad di 
persona, bienes y basa riba moralidad 
mester wordo sigui estrictamente. 
25. Esun cu no actua conforme e condi- 
cionnan bao di cual e permiso a wordo 
otorga ta wordo considera di a actua 
sin permiso. E permiso e ta wordo 
revoca y bo por haya un multa. 
Un recordatorio pa tur campadonan 
cu e ultimo dia pa haci peticion pa 
campa ta dia 15 maart 2023. Sigui 
tur reglanan y pasa un dushi tempo- 
rada. Nos di Cuerpo Policial Aruba lo 
controla durante campamento na tur 
parti di nos isla. 


Polis cu informacion tocante campamento 


Campamento 2023, fecha y su rekisitonan 

T 
ur luna Horacio Oduber Hospital (HOH) su enfoke ta pa 
elogia coleganan cu di un forma of otro ta destaca y e 
ultimo luna di 2022 a toca turno na dokter Bert Rodenburg, 
internista, cu a ricibi reconocemento special pa su aporte 
den cuido na HOH. Despues di a pospone e fecha varios bi- 
aha a logra sorpres’e cu e grato anuncio aki. Den presencia 
di diferente colega y Hunta di Directiva a pasa un rato ame- 
no unda a otorga su certificado y a hiba algun palabra to- 
cante motivacion tras di su nombramento pa sali empleado 
di luna di december 2022. 


Bert ta un dokter cu experticio amplio riba su tereno y ta 
tuma su tempo pa splica pashent, e famia pero tambe e 
personal di cuido. E ta un persona habri, amabel y semper 
ta honesto, pues no tin miedo di duna su opinion. Un dokter 
diligente cu ta haci su trabou cu respet, ta integro y tin amor 
pa su trabou. E ta percura pa su conocemento keda up-to- 
date y ta dispuesto pa comparti esaki tambe. Pashentnan 
ta aprecia Bert hopi. E ta un dokter amabel cu tin curason 
pa su pashent y ta demostra esaki den su dedicacion na su 
trabou. 


Como internista y infecciologo, Bert tabata e motor tras di 
e lucha contra e pandemia di Corona. Hunto cu coleganan 
el a traha riba protocolnan y regla y alabes Bert tabata un 
sosten grandi pe personal di cuido cu a sinti nan safe aunke 


yena di incertidumbre, miedo tur y insiguridadnan rond di 
nan. Tambe e tabata duna informacion na henter comunidad 
durante conferencianan di prensa di Gobierno di Aruba. 


Bert ta un persona hopi rustig cu por wordo acerca facilmente 
tanto pa pashent, nan famia y coleganan. A pesar di e cate- 
goria di pashent delicado e ta keda semper profesional, atento 
y servicial. Ademas, semper e ta keda positivo y ta dispuesto 
pa yuda cualkier caminda den y pafo di HOH. En corto, un 
colega ehemplar cu sigur merece e reconocemento aki! 
Masha pabien Bert! 


Un dokter trankilo, profesional y mas cu tur cos dedica na su pashentnan 


Bert Rodenburg ta empleado di luna december na HOH 

T 
ienda di Educacion kier conscien- 
tisa pueblo di Aruba, specialmente 
mayornan cu yiunan bou di 5 aña to- 
cante salud di nos muchanan y Carna- 
val. Preveni ta miho cu lamenta. 
Muchanan ta futuro di nos nacion. Ta 
nos deber pa proteha nos muchanan 
di tur peliger y tambe sigura nan un 
desaroyo sano. Keda den oranan di 
marduga, exponi na zonido duro y cu 
tur peliger di ta den un multitud ta 
trece un riesgo grandi den e desaroyo 
aki. 


Pues ta recomandel pa no hiba 
muchanan bou di 5 aña na activi- 
dadnan Carnavalesco cu ta apto sola- 
mente pa adulto. Zonido duro exponi 
na muchanan chikito ta haci daño na e 
oido y ta causa stress innecesario. Tin 
mayornan ta opta pa uza un earplug 
of headphones special pero ainda ta 
keda e vibracion cu speaker grandi ta 
genera. Tambe pa locual ta trata activi- 
dadnan durante dia ta hopi importante 
pa hunta sunblock pa proteccion di e 
cuero. 


Educacion ta cuminsa na cas 
Mayornan tin e obligacion y respon- 
sabilidad cu nan yiu (nan) y muchanan 
tin nan derechonan. Educacion ta 
cuminsa primeramente na cas y pues 
norma, balor y disciplina ta hopi impor- 
tante pa t’ey presente na cas como 
e base. Un educador, un coach of un 
leidster riba grupo ta temporario, un 
mayor den su rol ta keda pa henter e 
bida di e mucha. Bisando esaki ta pone 
enfasis cu ta mayor ta responsabel 
dia aden y dia afo pa desaroyo di su 
yiu(nan). Tin hopi organisacion cu ta 
salvaguardia e derecho di mucha y tur 
ta traha cu tur bon intencion pa realisa 
esaki. Pero mester di ayudo primordial 
di mayornan pa por cumpli cu e tarea 
esencial aki. Organisacion manera 


Tienda di Educacion t’ey pa guia y duna 
sosten na mayor ora ta trata desaroyo 
di un menor. 


Carnaval y nos muchanan 
Si nos tin e habilidad di por mira for di e 
bista di un mucha nos lo wak e mundo 
diferente. Pensa ariba e oranan largo 
ta warda, kisas den un posicion inco- 
modo of di cansancio rondona di hende 
desconoci, na un luga no familiar, cu 
zonidonan duro y pa completa ta exper- 
encia adultonan ta baila y consumi 
bebidanan na formanan cu nan no ta 
compronde ainda. 


Pues tin hopi puntonan di atencion 
cu mester tene cuenta cu ne ora di 
expone un mucha na un actividad di 
un magnitud asina. Ta p’esey tin activi- 
dadnan Carnavalesco specialmente pa 
nos muchanan pa nan tambe por gosa 
di e celebracion na un forma adapta pa 
nan. 


Corda riba nan necesidad tambe pa 
locual ta alimentacion, consumo sufi- 
ciente di likido, un luga cu tin sombra si 
acaso ta un actividad den dia y tambe 
un luga apto y comodo pa por sosega 
si ta necesario. 


Por busca alternativa y opta pa no hiba 
muchanan y menos baby na actividad 
Carnavalesco destina pa adulto. Tin 


varios crèche cu ta ofrece servicio di 
babysit of por pidi un familiar di confi- 
ansa pa keda cu e mucha mientras abo 
como mayor por disfruta sin preocupa- 
cion. 


Si acaso e mucha participa den e activ- 
idad semper percura cu e ta comodo, 
ta wordo alimenta suficiente manera 
tambe bebe suficiente awa. Durante 
actividadnan den dia percura cu ta uza 
sunblock y/of algo pa tapa pa solo. Pa 
locual ta e zonido mester percura cu 
nan tin sea earplugs of un headphones 
special cu ta proteha e oido di e deci- 
belnan halto cu ta wordo crea door di 
speaker grandi. 


Tienda di Educacion 
Mucha nan merece nos amor, cariño 
y admiracion. Sin mucha nos no tin 
futuro. Ban nos tur yuda cuida nos 
muchanan. Yama 161 (anonimo) pa 
cualkier pregunta tocante lantamento 
di mucha y hoben. Tienda di Educacion 
t’ey pa duna conseho y guia. 


Nos di Tienda di Educacion ta pone 
enfasis ariba educacion di un yiu. Un 
sonrisa den cara di nos yiu por haci 
milager. P’esey ta importante pa nos 
como mayor of educador trece alegria, 
aunke nos tin suficiente den nos mente, 
pa nos yiu (nan) tin un infancia y desa- 
royo sin mucho preocupacion. Nos 
ta sostene mayor, educador of cual- 
kier persona cu tin e tarea pa lanta 
un mucha cu cualkier preocupacion of 
pregunta. 


Nos ta duna servicio telefonico via 161 
of Facebook Messenger di dialuna pa 
diabierna di 8am – 6pm. Bienestar y 
siguridad di nos muchanan ta e respon- 
sabilidad di nos tur! Yama 161 pa cual- 
kier pregunta tocante lantamento di 
mucha y hoben. 


Tienda di Educacion ta enfatisa tocante 
salud di nos muchanan y carnaval 

D 
iasabra anochi den presencia di miembro- 
nan di SMAC y di Cuerpo Policial, Minister 
Maduro di Cultura a cende e flambeu di Parada 
di Flambeu (Fakkel) pa asina duna inicio na Aru- 
ba su Carnaval 69. 


E Parada di Flambeu a conta cu un total di 6 
grupo di Carnaval cu un gran cantidad di partic- 
ipante cu a gosa riba e ritmo di e musica di 
nos bandanan local. Minister Maduro tambe a 
participa na e Parada di Flambeu pa asina mustra 
sosten y apoyo na Aruba su Carnaval. 


E mandatario ta desea tur carnavalista un dushi 
temporada di Carnaval 69 den cual tur hende 
por disfruta sanamente. 


Minister Maduro di Cultura a cende flambeu 
pa duna inicio na Aruba su Carnaval 69 

E 
prome reunion di conseho di Minister a tuma lugar na 
San Nicolas na unda tur minister tabata presente hunto 
cu e directornan di e departamentonan concerni, Sr. Errol 
De Freitas, presidente di San Nicolas Business Association 
(SNBA) a expresa di ta sumamente agradecido cu gobierno 
a organisa nan prome reunion na San Nicolas. Segun sr. De 
Freitas, nan tin dos luna ta traha riba e reunion aki cual ta 
e di cuatro entrevista, cu e focus riba “low hanging fruits”. 
Durante e reunion SNBA a a trece tur e preocupacionnan di 
mas serio pa gobierno di cual gobierno a tuma nota cu tur 
seriedad. 


SNBA tambe a duna un update di loke ta pasando no sola- 
mente den Seroe Colorado cu e proyectonan pero tambe 
kico ta pasando cu e casnan den Seroe Colorado. Mirando 
cu e plan di gobierno ta pa caba cu e hotel na San Nicolas, 
ta importante pa embeyece e resto di e lugar tambe. Sr. De 
Freitas a expresa cu e proyectonan cu a wordo treci dilanti 
ta hopi ambicioso, ta papiando di e cabamento di e caya 
principal y e tereno di refineria pa wak kico por haci. Tin hopi 
proyecto den pipeline di cual ya a deal cu 5 di nan caba y 
tabata proyectonan hopi bon hinca den otro. 


Nos ta avisa pueblo di San Nicolas pa prepara paso e “time 
for San Nicolas is now” y lo bay wak e cambio inmediata- 
mente. E casnan den ruina cu tin links y rechts unabes bo 
drenta Colony y pasa e afkickcentrum mester wordo drecha 
y mester busca un doño pa nan. 
Unabes logra drecha e bario completo, e lo haya mas balor 
y lo crea mas interes den esnan cu ta buscando un cas. Na e 
momento aki no tin hopi peticion di hende pa bin biba pariba 
y tin mas di 150 cas eynan den ruina. Drechando e casnan 
aki, lo yuda e caha di gobierno y na mes momento e lo eleva 


e bario ey. 
Di parti di gobierno, tur minister tabata presente na e 
reunion aki, cu ta hopi importante, tur director di departa- 
mento concerni tambe tabata presente cu tabata bon pa 
inversionistanan por haci pregunta. Pa loke ta e preocupa- 
cionnan di banda di SNBA, tur a wordo contesta. SNBA lo 
keda pendiente pa un siguiente reunion y pa e inversioni- 
stanan cu ta cla pa presenta pa San Nicolas. 


“Nos ta sumamente agradecido y optimista pa habri un aña 
di e manera aki. Nos lo sigui informa pueblo di San Nicolas, 
nos miembronan di SNBA y comunidad en general” sr Errol 
De Freitas a expresa. 


SNBA ta agradecido cu e prome Reunion di 
Conseho di Minister a tuma lugar na San Nicolas 

C 
u sosten di CEDE Aruba FCFPP por sigui 
yuda muchanan di scol Basico y Secundario 
(EPB, MAVO, HAVO,) na un prijs social. Y lo duna 
extra ayudo na e alumnonan di examenklas bou 
guia di docente cu hopi aña di experencia. 


Por scoge 2 biaha pa siman, 3 biaha of 4 biaha 
pa siman entre dialuna pa diahuebs. Orario: 
1:00 pa 5:00 PM. Tambe lo por inclui cuminda 
cayente di merdia den e pakete. 


Fundacion Centro Famia Piedra Plat ta traha riba 
un base social cu ta asisti mucha y adolescente 
den nan formacion y desaroyo escolar. 


Nos lo kier traha cu e mucha y cu e mayor hunto 
pa un bon resultado na final di e aña escolar 
2023. 


Pa mas informacion por tuma contacto via 
Whatsapp Cell: 6995545 of 8585544 durante 
orario di oficina 11:00 am – 5:00 pm. 


Fundacion CFPP ta continua cu su proyecto 
pa duna muchanan Huiswerkbegeleiding 

WILLEMSTAD - Otro intento di violacion di e ley di droga 
ta esun comete pa Juderick La C. (23 aña di edad) dia 27 di 
october 2022. Riba e fecha menciona el a purba exporta 2260 
gram di cocaina, biahando pa Europa via Belgica. E acusado 
aki tampoco no tabata presente den sala di corte ayera, ni 
tampoco un abogado pa hiba su defensa. Pasando na aero- 
puerto Hato autoridadnan a bin reis riba un substancia cu 
un holo sterki cu a resulta di ta cocaina. 


Na autoridadnan Juderick a declara cu den Supermercado 
Esperamos el a bay cumpra hariña di funchi y adobo na puiru 
di e marca Goya y eyden e droga tabata hinca. Ta loke mas 
acusado a yega di trece padilanti den pasado, pretendiendo 
como si fuera den mercancianan na supermercado y tienda 
por haya droga empaketa. Ta pida historia cu ta totalmente 
increibel, pasobra droga bal placa. 


E peso en principio tabata 2260 gram, pero finalmente 
a balor’e na 1808 gram. Segun fiscal señora mr. Keller, e 
persona aki tin un pasado cu husticia caba, pasobra no 
ta prome biaha cu ta gar’e cu droga. Fiscal a demanda un 
castigo di prizon di 30 luna incondicional y hues mr. Sigmar 
Carmelia a bay di acuerdo cu e demanda, sin ningun adap- 
tacion 


Denuncia grave di mentira di decada y decision bergonso 
di corte? Na prome luga mi ke gradici tur esnan cu a pone 
nan confiansa den mi y a contribui di manera cu (ex)traha- 
donan di Sehos por a bay corte. Manera semper mi a bisa 
den reunionnan, bay corte ta un ‘dubbeltje op haar cant’. 
Nos a mira esaki tambe ora e hues Pieter de Cort a duna un 
sentencia hopi cuestionabel y duna Sehos e caso gana. 
MENTIRA FLAGRANTE 
Director general di Sehos/SEF sr. Anton Casperson a gana 
nos Parlamento completo y henter pueblo, cu trahadonan 
di Sehos mester a busca ‘PP-caart’, ora cu nan baha cu 
pensioen. E director a bisa den Parlamento cu nan lo coy 
cennan reserva di (ex)trahadonan paso nan a paga gastonan 
medico di pensionadonan. 


Den e cuenta anual 2016, Sehos/SEF ta declara riba pagina 
49, mescos cu ex-director finansiero Sidney Ricardo a skirbi, 
cu for di añanan 60, Sehos tabatin e deber di paga gastonan 
medico di su pensionadonan y nan famia a base di e ley cu a 
haci nan ‘eigen risico drager’ (Nan a ser exonera di inscribi 
nan trahadonan na SVB). 


Den corte dia 17 di mei ultimo, mi a lanta bay na mesa di 
e hues y mustre na unda e declaracion aki di Sehos mes 
ta skirbi. E hues a lesa e declaracion na bos halto. Ora e 
abogadonan di Sehos/SEF a cuminsa murmura bou di otro, 
e hues a hisa e documento den laira y a bisa ‘het staat hier 
geschreven’ y tur a keda keto. 


Mi a bisa e hues cu no tin nada mas pa discuti ariba paso 
Sehos/SEF mes a acepta den entre otro e declaracion ey cu 
nan tabatin e deber di paga gastonan medico di pension- 
adonan y nan famia te na momento cu e Aseguro Basico a 
bini na vigor na 2013. 
Pues no tabatin un base legal (wettelijke grondslag) pa 
Sehos a coy e cen cu tabata reserva. Nos a entrega dife- 
rente carta cu Sehos a manda pa trahadonan cu nan ta keda 
cu derecho riba cuido medico despues di baha cu pensioen 
y hasta den e contracto colectivo esey ta menciona. Hues 
Pieter de Cort ‘foei toch’. 


A base di e fayo den articulo 2 di e Aseguro Basico e ley no 
a exonera pensionadonan di ‘eigen risico dragers’. 
Mi persona a bay den ‘bezwaar’, por escrito, contra esaki 
cerca SVB, Parlamento, gobierno y minister di cuido di 
salu di e tempo ey cu tabata sr. drs. B. Whiteman. Na 2014 
Parlamento a corigi e fayo (manera mi a pidi) y a declara 
den e ley cu pensionadonan di ‘eigen risico dragers’ por 
keda cay bou di nan ultimo dunado di trabou pa nan cuido 
medico. 


Dor di e fayo ariba menciona pensionadonan tabata cu lomba 
contra muraya y tur a bay inscribi na SVB, pa motibo cu 
Sehos a haci mal uzo di e situacion y stop di paga nan cuido 
medico. Ni un a dicidi pa bay bek bou di Sehos despues cu a 
corigi e fayo den e ley na 2014. 


Juderick La C. castiga cu 30 luna 
di prizon pa purba pasa cu cocaina 

Hues Pieter de Cort 


Felix Pinedo ta menciona nomber di 
hues cu a tuma decision controversial 


WILLEMSTAD - A pesar di diferente pruebanan preto riba 
blanco cu a ser entrega na corte, cu Sehos mester a paga 
gastonan medico di pensionadonan, e hues a tuma un deci- 
sion inhusto y controversial, dor di duna Sehos e caso gana. 
Muy en principal tumando na cuenta cu Sehos/SEF mes a 
declara preto riba blanco, cu nan tabatin e deber di paga 
gastonan medico di nan pensionadonan. 


Esaki ta nifica cu e motibo cu Sehos/SEF a uza pa coy 
(podera) di e reserva di casi 9 miyon florin no tabatin un 
base legal ni ta husto. Pa falta di fondo pensionadonan no 
por a bay apelacion. 


A base di e.o. nan conocemento (opleiding), funcion, nan 
mester tabata sa cu nan ta cometiendo algo ilegal (un 
delito), mirando tur e pruebanan cu nos a trece dilanti. Tal 
bes mi por logra cu Ministerio Publico si ta mira motibo pa 
entama un caso penal contra di Sehos/SEF y e dirigentenan. 


No ta bay pa OM cuestiona e decision di e hues, pero pa 
motibo cu Sehos su dirigentenan a comete delitonan, 
manera ‘verduistering’, ‘ongerechtvaardigde verrijking’, 
‘subsidiar diefstal’. Asina e peticion bay Ministerio Publico 
mi ta publica esaki. 
“Shame on you Judge”. 


Sharlon W. Sentencia fuera di su presencia 


WILLEMSTAD - E ciudadano Sharlon 
W., di 22 aña di edad a keda sentencia 
ayera ‘bij verstek’, esey ke men fuera 
di su presencia. Hues mr. Sigmar 
Carmelia a constata cu tur e docu- 
mentonan concerni a keda entrega 
na tempo, como tal no tin motibo pa 
para tratamento di e caso aki ayera. 
E acusado Sharlon W., no tabata 
presente ni tampoco un abogado pa 
defende su causa. E acusacion contra 
di Sharlon W ta transportacion di mari- 
huana. Tabata 14 di november 2022 
cu autoridadnan na aeropuerto Hato a 
constata cu el a purba drenta Corsou 
cu 2335 gram di marihuana. Esaki 
tabata den un obheto rectangulo cu 
un fondo dobel, den cua 25 bloki di un 
substancia colo bruin, lora den plastic. 
Na autoridadnan Sharlon a declara cu 
ta pa uzo propio. Manera ta conoci na 
Hulanda for di unda e acusado a biaha 
bini Corsou cu e droga, tin un maneho 
tolerante versus di droga, sigur si ta 
trata hashis y of marihuana. No ta 
pa prome biaha cu a gara Sharlon pa 
transportacion di droga. Na aña 2021 


el a keda sentencia na Hulanda mes. 
toch ta parce cu e acusado no a siña 
nada di e pasado aki, segun fiscal. 
Fiscal señora mr. Keller a demanda un 
castigo di prizon di 18 luna incondi- 


cional. Hues mr. Sigmar Carmelia a bay 
full di acuerdo cu e demanda di fiscal. 
Pues Sharlon lo mester bay cera pa 
18 luna of e mester bay den apelacion 
ainda. 

Fortaleza Pa Famia 


E ta para skirbi cu den ultimo tempo lo bini hopi consehero, cual ta conseha segun nan propio sentimento, yen di filosofia, 
cu lo gaña, cu nan conseho no ta respeta palabra di Dios, nan consenshi ta kima, no ta importa ken nan perhudica, basta 
nan conseha, pasobra nan meta ta inmoralidad y asina coopera cu maldad. (2 Timoteo 3:6-9) 


Bo ta haya nan tur caminda: hopi biaha bo ta puntra bo mes con un hende despues di duna su palabra como un homber 
ta bandona su cas y no ta cria su yiunan? 


Con un hende cu su propio boca ta kibra su famia? 
Con un hende ta maltrata mama di su yiunan den nan presencia? 
Con un muhe por pone tur responsabilidad un banda, y bandona su hogar y sali di paranda cu amiga, 
y termina kibrando auto den palo di luz pa motibo cu e ta burachi? 
Con un hoben, cu a wordo lanta cu respet den cas, por lanta contra su mayornan, 
cu palabra sushi y menasa, y asina resulta den man di polis. 


Tur conseho cu no ta respeta e palabra, principio, y mandamento di Dios, 
ta mal conseho, y lo trece tristesa, dolor y hasta morto. 


Nos ta bibando den un tempo cu hende, kier sigui hende mas cu nan ta sigui Dios, nan kier complace pa mantene amistad, 
of permanece den un puesto, tin caso caminda un hefe di trabao sa masha bon cu tin infieldad ta tuma luga riba su depar- 
tamento, pero pa amistad, miedo of pa demostra cu e ta bon guy e no ta para e bagamunderia.. 


Ora un hende ta integro, e no ta integro pa su mes solamente, sino pa tur locual ta pasa rond di dje, pasobra integridad 
ta bini di Dios, y ora bo ta integro, nada cu ta bay contra boluntad di Dios, bo no por aproba. 


Si Dios ta bisa no, ta imposibel pa hende bira e asunto y bisa si, pasobra Dios no ta laga hende haci bofon di dje, tur locual 
hende sembra nan lo cosecha. 


Awor maldad di hende a crece asina tanto cu nan no ta worry cu Dios,basta nan logra nan meta temporal y bijbel ta papia 
cla di esey den 2 Timoteo 3:1-5. 


No ta existi conseho contra e palabra di Dios, e palabra di Dios ta santo, firme y berdadero, y ta keda estableci pa eter- 
nidad, 


Como mayor nos tur mester wak cerca ken nos ta tuma conseho, pasobra mundialmente e plan di e enemigo pa gara 
e cabes di hogar cual ta e tata, pa gara cabes di organisacion, gobernantenan, presidente di pais, pasobra una bes cu 
enemigo tin e cabes den su gara, e por domina e curpa. 


Pasobra cu tur sorto di palabra dushi e malvado ta presenta, pero esnan cu conoce Dios lo lanta para y reconoce, cu 
locual cu ta wordo presenta ta contra e palabra di Dios, y asina no por acepta nada di esey. 


No participa den obranan infructifero di scuridad, sino mas bien expone nan, pasobra ta berguensa hasta papia di cosnan 
cu nan ta haci na secreto. Ma tur cos ta bira visibel ora nan wordo exponi na luz. (Efesionan 5:11-13) 


Palabra di Dios ta exigi nos obediencia, pasobra tur rudia mester dobla y tur lenga mester confesa cu Hesus Cristo ta 
Señor. 
Den e palabra di Dios tin poder pa salbacion, sanacion, reconciliacion, y refugio pa nos bida nos cas y nos famia. 


E palabra di Dios ta e guia pa nos bida, nos mester rechasa tur locual ta contra e palabra di Dios. 


Sinceramente, Pastor Marcel Balootje 


No tuma conseho, cu ta contra palabra di Dios, ta mal conseho 

“Amor sa di soporta y ta bondadoso, e no ta 
envidioso; amor no sa broma, ni ta orguyoso. E no ta 
gorsero, ni egoista, e no sa rabia lihe, ni warda rencor. 
E no ta keda contento cu inhusticia, pero ku berdad 
si. Amor semper ta persevera, semper ta kere, semper 
ta spera y keda soporta.” - 1 Corintio 13: 4-7 


Tristo pero conforme cu boluntad di 
Dios ta anuncia despedida di 


Sra. Maria (Omi) Antionetta 
Susanne Piternella 
Mama, abuela, suegra, ruman, tia, bisiña, amiga y 
ex-zuster di Aruba Lago Hospital, Hospital di San Pedro 
y dr. Horacio Oduber Hospital. 
Miembro den Orde di Oranje Nassau. 
10 april 1937 – 04 januari 2023 


Yiu: Meredith Sharin Goeloe-Toppenberg y Gino 
Goeloe 


Nietonan: Christen Goeloe 
Ziazian Goeloe y su prometido Sebastian 
Montoya Escobar 


Rumannan: Isaac & Tilly y yiunan 
Ilva 
Richard 
Carol 
Casildo & Augustine y yiu 


Swanan y cuñanan: Addy & Lucille y yiunan 
Ivy y yiu 
Yubi & Frida y yiunan 
Alwin & Irma y yiunan 
Shelly & Elsie y yiunan 
Corma 
Osling & Joke y yiunan 
Madeline y yiunan 
Osrick & Jenny y yiunan 
Vera 


Yiunan di criansa: Renick y Alwin 
Yiunan di curason: Nyana, Gerry, Iris, Rossini 
y Jeanine, Olly y Roosje, Yolanda y Reggie, 
Yvolaine, Addycito y Lorena, Annaica, Rowald, 
Alex, Gina y Dito, Varuska, Vannesa, Lizayra, 
Elrich, Eldward, Debra y Nilo, Ilonka, Manon, 
Shellito y Shella 


Compañera di cas: Ismay 


Nietonan y nietanan di curason: Jenneh, 
Shanrick, Jeanoir, Chabelita, Alexandra, Edward 
(Nicky), Marc Anthony, Don, Gino, Joel, Anton, 
Jitva y Nathifa , Marie-Claire, Giandra, Jeanique, 
Christopher, Kelani, Kiana, Rachelle, Quirine, 
Jody-Alice, Zukain, Zarina, Reyna, y Evelyn 


Amigo y amiganan: Sela, Senaida (auntie), 
Noemi, Mayra, Valerie, Letty, Betty y Aristy, Esther, 
Tia Picha, Didi, Jacky y Tessy 


Bisiñanan y amigonan, primo y primanan y famia 
na Aruba, Korsow, y Hulanda Goeloe, Piternella, 
Toppenberg, Montoya, Bennett, Leyba, Iglesia, 
Koolman, Angela, y Kelly. 


Ex-coleganan di dr. Horacio Oduber Hospital y 
Edmund Harms Foundation. 


Oportunidad pa despedi di nos Omi stima ta 
dia 11 di januari 2023 na Aurora Funeral Home 
di 1.00 or di atardi pa 3.30 or di atardi, sigui pa 
un respons. Cremacion ta tuma lugar den seno 
familiar y no ta ricibi bishita di condolencia na 
cas. 


Ta gradici Marietje/Omi su dokternan R. Angela, 
A. Schwengle, Y. Casseres, R. Kock, C. Lacle, 
E. Koolman y C. Becker. Tambe ta gradici 
enfermeronan di HOH, Wondenpoli y Ambulance 
Dienst. 


Cu inmenso tristeza na nos curazon, 
directiva, staff y personal 
ta participa fayecimento di: 


Sra. Maria (Omi) Antionetta 
Susanne Piternella 


Suegra di nos Director 
sr. Gino Goeloe 


Nos ta extende nos mas 
profundo condolencia 
na demas famianan y hopi forza 
den e momentonan dificil aki. 


Cu Marietje drumi dushi den brasa di Señor. 


STICHTING VOOR VOLKSHYGIENE VAN 
Het Wit Gele Kruis Aruba 
Sinds 1959 ten dienste van de Arubaanse gemeenschap 
Postbus 488, Oranjestad 


The Lord is my shepherd, I lack nothing. 
He makes me lie down in green pastures, 
he leads me beside quiet waters, 
he refreshes my soul. 
He guides me along the right paths 
for his name’s sake. 
Psalm: 23 


We announce the passing of: 


Emilia Perez 
*28-06-1959 †09-01-2023 


Left to mourn her loss are her: 


Brothers: 
Ernesto Perez 
Renan Perez 
Rex Perez 
Joven Perez 


Sisters: 
Margarita Perez 
Jocelyn Perez 
Nora Perez 
Ramonale Perez 
Erna Amor Perez 


Cousins: 
Jerry Perez & family 
Rony Perez & family 
Dominador Perez & family 
Milagros Perez 
Berning Perez 
Teresa Perez 
Sonny Boy & family 
Nelson & emma & family 
Maria Paz N. Garcia & family 
Victoria & Hector Padaoan & family 
Nilo Fabrid & family 
Rodel Nic Mic 
Marilou Nic Mic 
Normie Carlet 
Anthony Padaoan & family 
Fher Fajaroa & family 
Nalumen & family 
Romeo Kilayko 
Romeo Cabangbang & family 
Bobby & family 
Sister Mirtha Geerman & family 
Alma Revadillo & family 
Alma & Joseline 
Pambong & Maricel Rivera & family 
Nelson Faingason & family 


JIL Group ARUBA 


Family and friends in Aruba, Philippines 


Opportunity for condolences will be held on 
Friday January 13, 2023 from 9:00 pm to 11:00 pm 
at Royal Funeral Home. 


Funeral Service will be held on Saturday January 
14, 2023 from 9:00 am to 11:00 am at Royal 
Funeral Home. Cremation will be held in close 
family kring. 


Diaranson, 11 Januari 2023 
AWEMainta 
OBITUARIO 
23 


“Señor ta mi wardador, 
mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu hopi tristesa pero conforme cu boluntad 
di Dios nos ta anuncia cu a bay laga nos den 
brasa di Señor 
Meixia Cen 
*06-11-1956 - †07-01-2023 


Casa: Rurang Cen 
Yiunan: 
Wulong Cen y Shuyi Cen 
WuBiao Cen 
Wuxing Cen y Juanna Wu 


Nieto(a)nan: 
Jia Yuan Cen 
Jing Yuan Cen 
Mila Ailin Cen 


Ta invita pa acto di despedida cu lo tuma 
lugar dialuna 16 di januari 2023 na Aurora 
Funeral Home di 2’or pa 4’or di atardi. Acto 
di cremashon lo tuma lugar den seno familiar. 
Despues di cremashon no ta ricibi bishiti di 
condolencia na cas. 


Grad y Inv 


Na nomber di su esposa, yiu, nuera, nietonan, 
rumannan y demas famia nos kier a gradici 
tur esnan cu un manera of otro a mustra nan 
atencion durante enfermedad, fayesimento y 
entiero di nos defunto stima: 


Francisco 
“Pancho” Croes 


Gradicimento ta bai na tur esnan cu a manda 
mensahe via Whatsapp, facebook, cu a hasi 
yamadanan, cu a manda flor y gesto nan 
bunita cu nos por a ricibi. 


Danki na Lola Geerman, WKF. Un danki tambe 
na Dr. Horenbeeck. Un danki na Max Hassel pa e 
bunita canticanan. Na pastor Jairo pa su bunita 
palabranan durante ceremonia. Nos kier a 
gradici Staff y personal di Aurora Funeral Home. 
Danki special na tur famia, amigo y conocirnan 
cu tabata presente na e momento nan dificil, 
boso muestra di atencion tabata un gran 
Consuelo pa nos. 


Alavez nos ta invita tur famia, amigo y 
conocirnan pa compaña nos na e 2 santo 
Sacrificio di Misa cual lo tuma lugar: 
Diahuebs12 Januari 2023 pa 7:00 pm na 
Inmaculada Concepcion na Sta. Cruz 
Diasabra 14 Januari 2023 pa 7:00 pm na 
Inmaculada Concepcion na Sta. Cruz 


Boso presencio lo ta altamente aprecia. 


Gradicimento 


Di profundo di nos curason nos 
ta gradici tur hende cu di un of otro 
manera a mustra atencion, 
amor y cariño durante bida, fayecimento 
y despedida di nos querido tata, welo, 
ruman, omo, suegro y amigo: 


Chan, Sau Fan 
Mihor conoci como “Papa Chan” 


Boso muestra di atencion ta di hopi aprecio 
y un gran sosten pa nos. Un danki na un y 
tur cu a manda carchi, krans, whatsapp, 
email y a hasi yamada nan telefonico. 


Un danki special na su verzorgster nan: 
Kim Ho, Aracelis Campos I Ericmar 


Tambe na Aurora Funeral Home pa cu su 
bon servicio y atencion. 


Boso muestra di atenshon tabata un gran 
Consuelo pa nos. 


Despues di un lucha fuerte 
di mas di 10 aña contra dementia vascular, 
a bai sosega nos mama, wela, ruman, 
suegra, tanta y cuña hopi stima: 


Rosa Van 
de Poel-Tromp 
Cariñosamente jama: “Roosje, Rosita, Tante Joy” 
Condecora como “Lid in de Orde van Oranje- 
Nassau” 
*29-09-1933 †09-01-2023 


Acto di despedida lo wordo anuncia despues. 


“Señor ta mi wardador, m’n tin falta di nada 
Den cunucu di yerbe berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A bai sosega den brasa di Señor: 


Lourens Werleman 
Mihor conoci como:”Denchi” 
*15-04-1950 †07-01-2023 


Acto di despedida lo wordo anuncia despues. 


cu inmenso dolor na nos curazon, 
pero conforme cu boluntad di Dios nos 
ta anuncia fayecimento 
inespera di nos ser keri: 


Olegario Thijzen 
cariñosamente yama: “Lee” 
*07-03-1932 †05-01-2023 


Na nomber di su: 
Rumannan: 
vda. Carla Wever Thijzen 
Rosa Thijzen 


Cuña: 
Chana Thijzen Martijn 


Sobrino y subrina nan, primo y primanan, bisiña y 
conocirnan, amigo y amiganan. 


Famianan: 
Thijzen, Almary y demas famianan 


Acto di entiero lo tuma lugar diaranson 11 januari 
2023 na Pray Funeral Home San Nicolaas di 2or pa 
4or di atardi despues saliendo pa santana Central 
na Sabana Basora. 


